Diari Oficial de la Generalitat Valenciana


Sumari del DOGV 4350, del 04-10-2002 (2002/10818)

ACORD d'1 d'octubre de 2002, del Govern Valencià, pel qual s'aprova l'acord subscrit entre la Conselleria de Sanitat i les organitzacions sindicals amb representació en la mesa sectorial de sanitat, en matèria d'eficiència dels servicis sanitaris, racionalització i homologació de les condicions retributives i laborals i jornada i horari de treball del personal al servici de les institucions sanitàries de la Conselleria de Sanitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4350

Data del DOGV
:   04-10-2002

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2002/10646


Data del document
:   01-10-2002

Organisme emissor
:   Conselleria de Sanitat

Tipus de document
:   Acord

Descriptors 

:   * sindicat
    * professió sanitària
    * servei sanitari
    * jornada de treball
    * remuneració del treball
    * concurs administratiu

ACORD d'1 d'octubre de 2002, del Govern Valencià, pel qual s'aprova l'acord subscrit entre la Conselleria de Sanitat i les organitzacions sindicals amb representació en la mesa sectorial de sanitat, en matèria d'eficiència dels servicis sanitaris, racionalització i homologació de les condicions retributives i laborals i jornada i horari de treball del personal al servici de les institucions sanitàries de la Conselleria de Sanitat. [2002/10688]
  
El Govern Valencià, en la reunió del dia 1 d'octubre de 2002, adoptà l'acord següent:
  
En la mesa sectorial de sanitat celebrada el passat dia 20 de setembre de 2002 se subscrigué un acord entre la Conselleria de Sanitat i distintes organitzacions sindicals, en matèria d'eficiència dels servicis sanitaris, racionalització i homologació de les condicions retributives i laborals i jornada i horari de treball del personal al servici de les institucions sanitàries de la Conselleria de Sanitat.
  
Este acord, emmarcat dins de les polítiques encaminades a millorar i augmentar l'eficàcia en la gestió del sistema sanitari públic, que compta per a això amb la implicació dels empleats públics, té com a objectius fonamentals el compromís de tots els professionals en la millora de l'accessibilitat dels ciutadans al sistema, l'optimació dels recursos sanitaris públics i la millora de la qualitat percebuda per l'usuari, un compromís amb la humanització de l'assistència sanitària i en la cerca de la qualitat expressada en una millora de l'activitat i la consecució dels objectius de salut programats.
  
Quant al contingut, l'acord preveu, entre altres qüestions, una homologació retributiva per a equiparar les retribucions del personal a la mitjana del conjunt del Sistema Nacional de Salut, així com dels complements retributius de festivitat i turnicitat; una racionalització retributiva, que completa la iniciada per l'Acord de 7 de març del 2000, del Govern Valencià. Igualment s'homologuen les retribucions de les escoles d'infermeria, i s'hi preveu la constitució de meses tècniques per a establir els criteris que permeten la introducció del concepte retributiu de productivitat variable en assistència especialitzada, i el pagament individualitzat per targeta sanitària en atenció primària, remunerant així de forma més justa i objectiva l'activitat assistencial i potenciant així la lliure elecció de metge, la millora de la qualitat assistencial i la incentivació dels professionals.
  
Igualment, en l'acord es preveu el compromís de crear noves places en plantilla per a atendre necessitats estructurals, abans de culminar el procés extraordinari de consolidació i provisió de places que s'està executant a l'empara de la Llei 16/2001, també convocar un concurs general de trasllats ordinari i desenvolupar la carrera professional del personal immediatament després de l'aprovació de l'Estatut Bàsic del Personal del Sistema Nacional de Salut.
  
Finalment, s'aprova l'esborrany de decret regulador de la jornada d'horari de treball, permisos, llicències i vacances del personal al servici de les institucions sanitàries dependents de la Conselleria de Sanitat, i que s'arreplega com a annex de l'acord. No obstant això, i donat el caràcter reglamentari d'esta norma, la seua tramitació s'efectuarà a l'empara del que preveu la Llei 1/2002, de 26 de febrer, de la Generalitat Valenciana, de modificació de la Llei 5/1983, de 30 de desembre, de Govern Valencià.
  
D'acord amb l'article 53 de la Llei 11/2000, de 28 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, les retribucions del personal al servici de les institucions sanitàries podran ser modificades pel Govern Valencià, segons les competències que té en matèria retributiva.
  
Per tot això, i amb l'informe favorable de l'Àrea Jurídica de la Conselleria de Sanitat, i després d'haver sigut negociat en la Mesa Sectorial de Sanitat, de conformitat amb el que preveu l'article 32.b) de la Llei 9/1987, d'Òrgans de Representació, Determinació de les Condicions de Treball i Participació del Personal al Servici de les Administracions Públiques, a proposta del conseller de Sanitat, el Govern Valencià
  
ACORDA
  
Primer
  
Aprovar l'acord subscrit el 20 de setembre del 2002 entre la Conselleria de Sanitat i distintes organitzacions sindicals amb representació en la mesa sectorial de sanitat en matèria d'eficiència dels servicis sanitaris, racionalització i homologació de les condicions retributives i laborals i jornada i horari de treball del personal al servici de les institucions sanitàries de la Conselleria de Sanitat.
  
Segon
  
Ordenar la publicació de l'acord esmentat en el Diari Oficial de la Generalitat Valenciana.
  
Tercer
  
Autoritzar el conseller de Sanitat a adoptar les mesures necessàries per a l'execució del que establix el present acord.
  
València, 1 d'octubre de 2002
  
El vicepresident i secretari del Govern Valencià,
  
JOSÉ JOAQUÍN RIPOLL SERRANO
  
ANNEX
  
ACORD ENTRE LA CONSELLERIA DE SANITAT DE LA GENERALITAT VALENCIANA I LES ORGANITZACIONS SINDICALS AMB REPRESENTACIÓ EN LA MESA SECTORIAL DE SANITAT EN MATÈRIA D'EFICIÈNCIA DELS SERVICIS SANITARIS, RACIONALITZACIÓ I HOMOLOGACIÓ DE LES CONDICIONS RETRIBUTIVES I LABORALS I JORNADA I HORARI DE TREBALL DEL PERSONAL AL SERVICI DE LES INSTITUCIONS SANITÀRIES DE LA CONSELLERIA DE SANITAT.
  
El Sistema Nacional de Salut constituïx un element essencial de la societat del benestar i, per tant, els gestors, els responsables públics i els agents socials han de posar especial èmfasi a potenciar-lo i millorar-lo, ja que el sistema sanitari conforma i dota de contingut material la definició d'Estat social que la nostra Constitució solemnement proclama.
  
Tot l'interés dels responsables de la Conselleria de Sanitat des de l'any 1995 s'ha centrat a proveir servicis sanitaris cada vegada més nombrosos i pròxims al ciutadà, per a fer realitat un sistema sanitari com el valencià basat en principis com la universalitat, gratuïtat, qualitat o l'eficiència. L'esforç de tots ha permés aplicar en tan sols una dècada i mitja els preceptes emanats de la Llei General de Sanitat, la qual cosa ens ha col·locat en una posició, sens dubte, de privilegi, en el marc sanitari espanyol.
  
Este esforç comú, del que han sigut partícips les centrals sindicals presents en la mesa sectorial de sanitat, a través de la subscripció de nombrosos acords i pactes des de 1995, com a exercici de responsabilitat, obeïxen un únic principi rector, que és garantir l'equitat, l'eficiència o la qualitat en la prestació d'un autèntic servici públic sanitari la demanda de la qual creix molt més ràpidament que els recursos que el sector públic pot invertir en ell.
  
No obstant, la Conselleria i les Organitzacions Sindicals firmants d'este acord són conscients que el continuat esforç pressupostari que es ve realitzant, i tota la planificació sanitària encaminada a dotar de major eficiència al sistema sanitari estarà condemnada al fracàs si no té en compte els professionals sanitaris que durant 24 hores al dia i 365 dies a l'any presten i sostenen el sistema sanitari valencià. Per això, l'adopció de polítiques encaminades a optimar i augmentar l'eficàcia en la gestió del sistema sanitari ha de comptar, necessàriament, amb la implicació dels empleats públics, i els sistemes dissenyats han de buscar la professionalitat, motivació, formació, compromís i iniciativa d'estos empleats.
  
Este acord seguix la línia i completa el procés iniciat amb l'Acord firmat el 3 de febrer del 2000, entre la Conselleria de Sanitat i les organitzacions sindicals presents en la mesa sectorial de sanitat en matèria de racionalització del sistema retributiu, oferta d'ocupació pública, servici de prevenció de riscs laborals i eficiència dels servicis sanitaris, que en el seu apartat ?V Actuacions Complementàries?, establia el compromís de prosseguir la racionalització retributiva.
  
Este esforç en la millora del servici públic sanitari es concreta en la consecució d'uns objectius fonamentals, com ho són:
  
- Compromís dels professionals en la millora de l'accessibilitat dels ciutadans al sistema mitjançant la utilització de totes les possibilitats que permet la normativa vigent.
  
- Compromís dels professionals en l'optimació dels recursos sanitaris públics i la millora de la qualitat percebuda per l'usuari.
  
- Compromís amb la humanització de l'assistència sanitària sobre la base dels principis i valors de la bioètica i l'establiment d'un clima de confiança basat en el respecte de la dignitat, identitat, integritat i intimitat de la persona malalta.
  
- Compromís en la recerca de la qualitat expressada en una millora de l'activitat i la consecució dels objectius de salut programats.
  
Igualment, en matèria de jornada i horari de treball, permisos, llicències i vacances del personal al servici de les institucions sanitàries, amb el present acord, se satisfà la necessitat de comptar amb una norma única, on troben resposta clara i uniforme situacions semblants a tots els col·lectius que componen el personal sanitari, qualsevol que siga la seua relació d'ocupació, superant la dispersió normativa i dotant de seguretat jurídica esta matèria, incloent modificacions normatives introduïdes per la Unió Europea.
  
L'acord també preveu la creació de places en plantilla per a resoldre aquelles situacions d'ocupació temporal que en realitat estan atenent les necessitats estructurals de la sanitat pública valenciana.
  
Finalment, en matèria d'eficiència de la gestió sanitària s'introduïxen modificacions en el sistema de pagament per targeta en l'àmbit d'atenció primària així com la dotació d'un fons en l'àmbit de l'atenció especialitzada per a retribuir la productivitat variable.
  
En atenció de totes eixes consideracions, de conformitat amb la Llei 9/1987, de 12 de juny, sobre òrgans de representació, determinació de condicions de treball i participació del personal al servici de les administracions públiques, la Conselleria de Sanitat i les organitzacions sindicals CEMSATSE, CSI-CSIF, SAE i CCOO acorden proposar al Consell de la Generalitat Valenciana l'adopció dels acords i mesures necessàries per a materialitzar les actuacions següents:
  
1. Àmbit d'aplicació
  
El present acord és d'aplicació al personal estatutari al servici de les institucions sanitàries dependents de la Conselleria de Sanitat que percep les seues retribucions pel sistema establit en el RDL 3/1987, personal de quota i zona i personal en formació.
  
2. Període de vigència
  
El present acord tindrà una vigència temporal que comença el dia de publicació mitjançant un acord de Govern Valencià i que acaba el 31 de desembre de 2006.
  
3. Homologació retributiva
  
Primer. A fi d'equiparar les retribucions del personal inclòs en l'àmbit d'aplicació d'este acord a la mitjana del conjunt del Sistema Nacional de Salut la Conselleria de Sanitat es compromet a incrementar les retribucions fixes anuals d'este personal en les quanties següents:
  
Increment euros
  
Personal estatutari
  
Directius A 3.500
  
Directius B 2.750
  
Facultatius 2.750
  
Facultatiu de quota 975
  
Facultatiu de quota salaritzat 975
  
Sanitari B 2.200
  
Sanitari B de quota 770
  
Sanitari C 1.650
  
Sanitari D 1.500
  
No sanitari A 2.200
  
No sanitari B 1.750
  
No sanitari C 1.600
  
No sanitari D 1.475
  
No sanitari E 1.200
  
Personal en formació
  
Intern resident 1r 800
  
Intern resident 2n 900
  
Intern resident 3r 1.000
  
Intern resident 4t 1.100
  
Intern resident 5é 1.200
  
Comare formació 1r 600
  
Comare formació 2n 700
  
Infermeria Salut Mental 1r 600
  
Este increment es produirà dins dels següents conceptes retributius:
  
1. Per al personal estatutari al qual és d'aplicació el RDL 3/1987, dins del complement específic.
  
2. Per al personal de quota i zona dins del concepte quantitat fixa mensual.
  
3. Per al personal de quota que cobra pel sistema salaritzat dins del complement específic.
  
4. Per al personal en formació dins del concepte retribució mensual complementària.
  
Segon. L'augment es produirà d'acord amb la distribució següent:
  
- El 33'3% de la quantitat global prevista en l'apartat anterior amb efectes econòmics 01.10.2002 fins al 31.12.2002.
  
- Amb efectes econòmics 01.01.2003 s'incrementarà fins a aconseguir el 50% de la quantitat prevista.
  
- Amb efectes econòmics 01.01.2004 s'incrementarà fins a completar el 100% de la quantia prevista.
  
Així mateix, estos augments tindran la consideració de massa salarial consolidada per al cas que en l'exercici pressupostari en què s'apliquen hi haja un increment lineal determinat per la llei de pressuposts, de manera que este increment tindria en compte la quantia del complement específic previst per a eixe any.
  
4. Racionalització del sistema retributiu
  
Amb l'objecte de continuar la racionalització retributiva iniciada en la Mesa Sectorial de Sanitat el 3 de febrer del 2000 i amb independència del que assenyala el punt 3 d'este acord, s'incrementa el complement específic de les categories professionals següents:
  
Complement específic
  
Cap de servici no sanitari 113,6 euros/ mes
  
Cap de secció no sanitari 113,6 euros mes
  
Cap de grup 71,30 euros/ mes
  
Cap d'equip 71,30 euros/ mes
  
Fisioterapeuta 23,31 euros/ mes
  
Terapeuta ocupacional 8,13 euros/ mes
  
Enginyer tècnic 66,62 euros/ mes
  
Tècnic de manteniment 11,17 euros/mes
  
Controlador de subministraments 4,10 euros/ mes
  
Governantes 86,91 euros/ mes
  
Cap de personal subaltern 17,59 euros/ mes
  
Auxiliar d'infermeria (serv. especials) 24,98 euros/ mes
  
Conductors (Atenció Primària) 30 euros/ mes
  
Zeladors (serv. especials) 22,98 euros/ mes
  
Igualment, es modifica el complement de destinació de les categories següents:
  
 Complement Nou
  
 de destinació complement
  
 inicial de destinació
  
Enginyer tècnic 21 22
  
Cap de taller 17 18
  
Els efectes econòmics dels augments previstos en este apartat seran de l'01.10.2002.
  
5. Homogeneïtzació dels complements retributius de festivitat i turnicitat
  
La Conselleria de Sanitat es compromet a incrementar els complements retributius referents a turnicitat i festivitat de les categories professionals corresponents als grups B, C, D i E, que els estan percebent, amb la distribució següent:
  
FESTIVITAT:
  
Increment
  
Grup B: 16,63 euros
  
Grup C 10,49 euros
  
Grup D i E 10,84 euros
  
TURNICITAT:
  
Increment
  
Grup B: 16,64 euros
  
Grup C 1,54 euros
  
Grup D i E 4,8 euros
  
Este increment es farà en la forma i terminis següents:
  
- Un 25% de la quantitat global prevista amb efectes 01.01.2003.
  
- Amb efectes 01.01.2004 s'incrementarà fins a aconseguir un 50% de la quantitat global prevista.
  
- Amb efectes 01.01.2005 s'incrementarà fins a aconseguir el 75% de la quantitat global prevista.
  
- Finalment amb efectes 01.01.2006 s'incrementarà fins a aconseguir el 100% de la quantitat global prevista.
  
6. Homologació de les retribucions de les escoles d'infermeria
  
Amb l'objecte d'homologar les retribucions del professorat de les escoles universitàries i les escoles d'altres comunitats autònomes i a la vista del notable increment de responsabilitats i a les noves estructures dels plans d'estudis universitaris es farà el següent increment retributiu en els conceptes i quantitats següents:
  
 Complement Complement
  
 específic de destinació
  
Professor/a EU 1.300 euros/any 57,23 euros/mes
  
Cap d'Estudis EU 1.200 euros/any
  
Este increment es farà d'acord amb la distribució següent:
  
- Amb efectes econòmics 01.01.2003 s'incrementarà la totalitat de la quantitat prevista per al concepte ?complement de destinació- i un 50% de la quantitat prevista en el ?complement específic?.
  
- Amb efectes econòmics 01.01.2004 s'incrementarà el 50% restant fins a aconseguir la totalitat de l'augment previst.
  
7. Millora de l'eficiència del sistema sanitari
  
La millora contínua de la qualitat de l'assistència exigix, entre altres actuacions, el desenvolupament d'instruments de gestió que potencien la implicació dels professionals en els objectius del sistema a fi de dur a terme una òptima assignació dels recursos disponibles d'acord amb les necessitats reals de la població.
  
Amb este objecte la Conselleria es compromet a:
  
7.1. Desenvolupament i aplicació del complement de productivitat variable en assistència especialitzada
  
Es constituïx una mesa tècnica amb la finalitat d'establir els criteris sobre els quals s'introduirà en l'atenció especialitzada el concepte retributiu de productivitat variable.
  
Els treball d'esta comissió hauran de finalitzar abans del 31 desembre del 2003 per tal que la productivitat siga aplicable en l'exercici 2004.
  
A l'efecte, es dota amb efectes econòmics 01.01.2004 una partida pressupostària de sis milions d'euros.
  
7.2. Millora del sistema retributiu del personal dels equips d'Atenció Primària
  
Es constituïx una mesa tècnica amb la finalitat d'establir els criteris sobre els quals s'introduirà el pagament individualitzat per targeta sanitària en Atenció Primària a fi de corregir les desviacions detectades en l'actual sistema, procurant una fórmula que remunere d'una forma més justa i objectiva l'activitat assistencial de cada un dels facultatius i pediatres dels equips d'Atenció Primària, alhora que es potencia la lliure elecció de metge, la millora de la qualitat assistencial, i la incentivació dels professionals.
  
Els treball de la comissió esmentada haurà d'acabar abans del 31 desembre del 2003 a fi que la productivitat siga aplicable en l'exercici 2004.
  
A l'efecte es dota amb efectes econòmics 01.01.2004 una partida pressupostària de cinc milions d'euros.
  
8. Creació de places en plantilla per a atendre necessitats estructurals
  
La Conselleria de Sanitat, en compliment de les previsions estipulades en l'Acord de 23 de juliol del 2001, revisat el 19 de desembre passat, adoptarà mesures per a adequar l'estructura de personal a les necessitats reals de funcionaments dels seus centres i, en virtut d'això, es compromet a dur a terme les actuacions precises que permeten crear les places en plantilla per a resoldre aquelles situacions d'ocupació temporal que en realitat estiguen atenent necessitats estructurals de la sanitat pública valenciana, les quals seran transformades en places pressupostades en plantilla abans de culminar el procés extraordinari de consolidació i provisió de places que s'està executant a l'empara de la Llei 16/2001.
  
9. Oferta d'ocupació i concurs de trasllats
  
La Conselleria de Sanitat adquirix el compromís de convocar un concurs general de trasllats ordinari, de totes les categories professionals per al sistema sanitari valencià en un termini no superior a sis mesos comptats des de la data de finalització del procés extraordinari de consolidació i provisió de places regulat en la Llei 16/2001.
  
10. Jornada i horari de treball, permisos, llicències i vacances
  
S'acorda aprovar l'esborrany de Decret Regulador de la Jornada d'Horari de Treball, Permisos, Llicències i Vacances del personal al Servici de les Institucions Sanitàries dependents de la Conselleria de Sanitat, en els termes arreplegats en l'Annex I que s'adjunta al present document; assumint-se el compromís de dur a terme els processos de negociació que pogueren derivar-se de possibles necessitats d'increments de plantilla que es pogueren generar com a conseqüència de les reduccions en la jornada de treball previstes en l'esborrany a practicar en els exercicis compresos entre els anys 2003 i 2006, ambdós inclusivament.
  
11. Carrera professional
  
Per entendre que la carrera professional és una aspiració legítima i individual del personal al servici de les administracions públiques, la Conselleria de Sanitat entén que esta ha de ser aplicable també per als seus professionals. En eixe sentit, la concreció dels criteris que han de vertebrar la carrera professional han de sustentar-se en aquells que es plasmen en l'avantprojecte de Llei d'Estatut Bàsic de Personal del Sistema Nacional de Salut, norma que facilitarà amb la seua promulgació un disseny harmònic de la carrera. En conseqüència, la Conselleria de Sanitat es compromet a estudiar la seua implantació immediatament després de l'entrada en vigor de l'Estatut Bàsic.
  
DISPOSICIÓ ADDICIONAL
  
D'acord amb el que preveu el punt 3 es creen els grups retributius següents, amb estes retribucions
  
Codi: 104
  
Categoria: Auxiliar d'Infermeria de Servicis Especials
  
Grup: D
  
Nivell: 16
  
Sou Base: 521,40
  
Complement destinació: 273,99
  
Específic A: 187,18
  
Total mensual: 982,57
  
Paga extra: 795,39
  
Total Anual: 13.381,62
  
b) Zelador de Servicis Especials
  
Codi: 105
  
Categoria: Zelador de Servicis Especials
  
Grup: E
  
Nivell: 14
  
Sou Base: 476,00
  
Complement destinació: 238,82
  
Específic A: 199,45
  
Total mensual: 914,27
  
Paga extra: 714,82
  
Total anual: 12.400,48
  
El subsecretari per a l'Agència Valenciana de la Salut: Marciano Gómez Gómez.